Bård Breivik

**Bård Breivik** (1948–2016) var en norsk skulptør. Han arbeidet hovedsakelig innen «konkrete objekter» som skulptur. Han startet sin karriere som en av konseptkunstens pionerer i Norge. Han beveget seg videre i mange retninger, alltid globalt orientert, både mot kunstneriske tendenser, uttrykksformer og teknikker. Breivik jobbet i små, store og monumentale formater. Han var først og fremst billedhugger og skulptør, samtidig som kunstens hans utfoldet seg i grenselandet mot arkitektur, landskapskunst og byplanlegging.

Han regnes som en av de mest markante norske billedhuggerne i sin tid.

## Liv og virke
Bård Breivik vokste opp på Laksevåg. Han var utdannet fra Bergens Kunsthåndverksskole (1967–1970), og Central Saint Martins College of Art and Design i London (1970–1971). Han var professor i skulptur ved Kunstakademiet i Stockholm 1982–1985. Han ble særlig kjent som skulptør, og fikk sitt internasjonale gjennombrudd etter at han stilte ut på Guggenheimmuseet i New York i 1982. 

Som kunstner var han opptatt av håndverkstradisjoner, og hadde gjennom årene og under flere omfattende utenlandsreiser studert og brukt forskjellige håndverksteknikker i sine arbeider. Han hadde ca. 70 utstillinger over hele verden bak seg, og har blitt innkjøpt av museer og samlinger i Norden, Vest-Europa og Nord-Amerika. Han utførte også en rekke offentlige og private utsmykkinger.

Mot slutten av sitt liv bodde og arbeidet han i Oslo, men han hadde tidligere også opphold i Williamsburg New York, Beijing og Xiamen i Kina og Sibbhult i Sverige.

Han mottok Ingeborg og Per Palle Storms ærespris i 2009 og Anders Jahres kulturpris i 2011.

Breivik døde i 2016, 67 år gammel, etter å ha fått påvist uhelbredelig kreft i 2014.

### Verker
Steinsamlingen fra Breiviks prisbelønte Citadell-utstilling utgjør grunnstammen i Klosterenga skulpturpark i Oslo. Samlingen er på 300 tonn og består av skulpturer, landskapselementer og historisk byggestein. Første byggetrinn av skulpturparken sto ferdig i 2000 og består av en mur som er 3,40 meter høy og 40 meter lang. Store deler av steinmaterialet i muren er gamle blokker tilhørende den tyske bestillingen tegnet av Albert Speer. Ca. 20 m² av muren er utført i mønster fra flere andre kulturer og belagt med bladgull. Det er innlagt vannførende nisjer med buddhahoder, eggformer i sort norsk stein og fem kantformete søyleelementer fra Tyrkia.

Breivik stod bak utsmykkingen av Institutt for informatikks hovedfasade (IFI) ved Universitetet i Oslo 2011. Han utformet også Tusenårsstaden Gulatinget som er et monument over tingstedet. Det består av «Tingveggen», «Tinghella» og «Eldsirkelen» og ble høytidelig åpnet sommeren 2005.

Et av Breiviks større prosjekter i det offentlige rom var steinsøylene på Torgallmenningen i Bergen. Utsmykkingen på Torgallmenningen ble avdekket 17. mai 1999. Han ønsket å ha nye stålsøylene med på en større utstilling i Beijing før de etter planen skulle bli montert i hjertet av hjembyen Bergen i 2016.
## Oversiktsliste over arbeider

### Separatutstillinger, prosjekter (i utvalg)
* Vigelandsmuseum, Oslo (2014)
* KODE, Bergen (2014)
* Inside Out Art Centre, Beijing (2012)
* Galleri Riis (2012)
* Kunstnerforbundet, Oslo (2011)
* Bærum Kunstforening, Oslo (2011)
* Galleri Andersson / Sandström, Umeå (2010)
* Galleri Anhava, Helsingfors (2009)
* "Referat 76-08" Sørlandets Kunstmuseum (2008)
* Galleri Bouhlou, Bergen (2007)
* Bomuldsfabriken, Arendal (2007)
* Vida, Öland (2006)
* Skulpturens Hus, Stockholm (2006)
* Galleri Brandstrup, Oslo (2006)
* "Vortex – works in progress" Nasjonalmuseet for kunst, arkitektur og design, Oslo (2006)
* Galleri Riis, Oslo (2005)
* Galleri Anhava, Helsingfors (2004)
* Galleri Riis & Galleri Brandstrup, Oslo (2003)
* The Chinese European Art Centre, Xiamen (2000)
* «Man Man Lai» Bomuldsfabriken Arendal (1999)
* Samtidskunstmuseum, Oslo (1998)
* Malmö Konstmuseum (1996)
* Kunstnersforbundet i Oslo (1996)
* Samtidskunstmuseum, Oslo (1994)
* German van Eck, New York (1992)
* Lillehammer Kunstmuseum (1992)
* Galleri Artek, Helsingfors (1992)
* Millesgården, Stockholm (1992)
* Citadel, Oslo (1990)
* German van Eck Gallery, New York (1990)
* Centre for Contemporary Art, Chicago (1990)
* Galleri Stefan Anderson, Umeå (1989)
* Galleri Artek, Helsingfors (1989)
* Galleri Riis, Oslo (1989)
* Festspillutstillingen, Bergens Kunstforening (1988)
* Edward Thordens Galleri, Göteborg (1988)
* German van Eck Gallery, New York (1988)
* «Granit» Belfort Frankrike (1988)
* Høymagasinet, Galleri Riis, Oslo (1987)
* Galleri Eklund, Umeå(1987)
* Galerie Artek, Helsingfors (1986)
* German van Eck Gallery, New York (1986)
* Galleri Nordenhake, Malmö (1985)
* Bergen Billedgalleri (1985)
* Galleri Riis, Oslo (1985)
* Norrköpings Konstmuseum (1984)
* Galleri Nordenhake, Malmö (1983)
* Galeri Nemo, Eckenförde (1983)
* Galleri Aronowitsch, Stockholm (1982)
* Galleri Pictura, Lunds universitet (1982)
* Oscarsson-Hood Gallery, New York (1982)
* «Fiber» Henie-Onstad Kunstsenter Høvikodden (1981)
* Trondhjems Kunstforening (1981)
* Galleri Sculptor, Helsingfors (1981)
* Galleri Wallner, Malmö (1979)
* Galleri Dobloug, Oslo (1979)
* Galleri 1, Bergen (1974)

### Gruppeutstillinger, prosjekter, festivaler (i utvalg)
* Third Beijing Art Biennale (2008)
* Blickachsen IV, Bad Homburg v.d. Höhe (2005)
* Rikshospitalet, Oslo (1997)
* La Hora del Norte, Nordisk samtidskunst, Madrid (1995)
* Juxtaposition, Charlottenborg, København (1993)
* Sao Paulo Biennale (1991)
* Wanås Slottspark (1990)
* Socrates Sculpture Garden, New York (1990)
* Skulpturlandskap Nordland, Narvik (1993)
* Dörrie Priess Gallery, Hamburg (1990)
* «Northlands» MOMA, Oxford Trinity College, Dublin (1990)
* «Meeting in the North» Kunstnernes Hus, Oslo (1989)
* Forum, Hamburg (1989)
* «3 Contemporary Norwegian Artists» Centro Culturale Arte Contemporaneo Mexico (1988)
* «Scandinavia Today» Seibu Museum of Art, Tokyo (1987)
* «Norealis» DAAD Galerie, Berlin (1987)
* «Scandinavia Today» Seibu Museum of Art, Tokyo (1987)
* «La Biennale di Venezia»- Norges representant (1986)
* «Nordanad» Musée des Arts Decoratifs- Paris & Malmö Konsthall (1986)
* «Sculpture Unbound», New York (1986)
* «Art in Norway Today», London (1985)
* «Kunst in Norwegen Heute» Neue Galerie Aachen (1985)
* «Borealis 2: The Nordic Biennial» Henie-Onstad Kunstsenter Høvikodden (1985)
* «ARS '83» Atheneums Konstmuseum, Helsingfors (1983)
* «Sleeping Beauty: Scandinavian Art Now» Guggenheim Museum, New York (1982–1983)
* «Materia/Minne» vandreutstilling Lund/ Helsingfors/ København/ Oslo (1981)
* «Norwegische Kunst Heute» Kunsthalle zu Kiel (1981)
* «LYN utstilling» Bergens kunstforening (1980)
* «Shelter / Öga mot Öga» Liljevalchs Konstmuseum, Stockholm (1977)
* «Ny Bergensskulptur» Oslo Kunstforening (1972)

### Utsmykninger
* Autolitten ved Auto 23 bygget i Fyllingsdalen (2012)
* Institutt for Informatikk (IFI), Universitetet i Oslo (2011)
* Klosterenga Skulpturpark, Oslo (1999 og 2010)
* Kuben, Bergen og Oslo (2010)
* Jibon Tari / Boat of Life, Cambonida (2010)
* Blickachsen 5, Bad Homburg (2005)
* «Gulatinget» Sogn Fjordane (2004)
* «Standing Stones», London (1999)
* Torgallmenningen, Bergen (1998)
* Peter Egges plass, Trondheim (1995)
* Jussi Björling platsen, Göteborg (1994)
* Lunds universitet (1993)
* Lillehammer kunstmuseum (1992)
* «Citadel», Oslo (1990)
* Socrates Sculpture Garden, New York (1990)
* Kulturlandskap Nordland, Narvik (1990)
* Christieparken, Bergen (1989)
* Wanås Slottspark (1987)
* Norsk Hydro, Bergen (1986)
* «A Wall Cut Through» Borealis I, Høvikodden (1985)
* Regjeringsbygningen, Oslo (1981)
* Nationaltheateret stasjon, Oslo (1980)
* Laksevåg yrkesskole (1978)
* Universitetet i Bergen (1976)

### Innkjøp
* Ateneum, Helsingfors
* Bergen Art Museum
* Bergen Billedgalleri
* Centro Cultural Arte Contemporaneo Mexico
* Fredrik Roos Collection, Rooseum, Malmö
* Göteborgs Konstmuseum
* Henie-Onstad Kunstsenter, Høvikodden
* Kunsthalle zu Kiel
* Lübeck Museum
* Malmö Konsthall
* Malmö Museum
* Moderna Museet, Stockholm
* Norrköpings Konstmuseum
* Power Collection, Sydney
* Rogaland Kunstmuseum Stavanger
* Samtidskunstmuseum, Oslo
* Sara Hilden Art Museum, Tammerfors, Finland
* Stavanger Art Museum
* Trøndelag Kunstmuseum Trondheim

## Referanser


## Eksterne lenker
* 
* Klosterenga Skulpturpark